A Dragon Ball Z anime sorozat a Dragon Ball manga és anime közvetlen folytatása, amely Toriyama Akira művének utolsó, 325 fejezetét dolgozza fel. A történet ott folytatódik, ahol az eredeti Dragon Ball befejeződött: Son Goku már felnőtt, feleségül vette Chi-Chit, és van egy fiuk, Son Gohan, akit nagyapjáról neveztek el. Goku és barátai egyre nagyobb és erősebb fenyegetésekkel néznek szembe, nemcsak a Földön, hanem az egész univerzumban. A sorozat négy fő sagára (történetívre) osztható: Saiyan Saga, Frieza Saga, Cell Saga és Majin Buu Saga.